CELEX: C2007/269/103
Language: hu
Date: 2007-11-10 00:00:00
Title: T-339/07. sz. ügy: 2007. szeptember 11-én benyújtott kereset – Juwel Aquarium kontra OHIM – Potschak – Bavaria Aquaristik (Panaroma)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/57
            
         2007. szeptember 11-én benyújtott kereset – Juwel Aquarium kontra OHIM – Potschak – Bavaria Aquaristik (Panaroma)
   (T-339/07. sz. ügy)
   (2007/C 269/103)
   A keresetlevél nyelve: német
   Felek
   
      Felperes: Juwel Aquarium GmbH & Co. KG (Rotenburg, Németország) (képviselők: D. Jestaedt és G. Rother ügyvédek)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Christian Potschak- Bavaria Aquaristik
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2007. június 28-i határozatát (R 214/2006-1. sz. ügy);
            
         
               —
            
            
               az Elsőfokú Bíróság utasítsa el a fellebbezési tanács előtti eljárásban részt vevő másik félnek a „Panorama” közösségi védjegy (2 771 087. sz. közösségi védjegy) törlése iránti kérelmét;
            
         
               —
            
            
               az Elsőfokú Bíróság az alperest kötelezze a költségek viselésére
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „Panorama” szóvédjegy a 11., 16. és 20. osztályba tartozó áruk tekintetében (2 771 087. sz. közösségi védjegy).
   
      A közösségi védjegy jogosultja: a felperes.
   
      A közösségi védjegy törlését kérelmező fél: Christian Potschak- Bavaria Aquaristik.
   
      A törlési osztály határozata: a törlés iránti kérelem elutasítása.
   
      A fellebbezési tanács határozata: a törlési osztály határozatának a hatályon kívül helyezése és a közösségi védjegy részbeni törlése.
   
      Jogalapok: a 40/94/EK rendelet (1) 7. cikke (1) bekezdése c) pontjának a megsértése, mivel a „Panorama” közösségi védjegy nem tisztán leíró jellegű. Ezentúl a „Panorama” megjelölés a 40/94/EK rendelet 7. cikke (1) bekezdésének d) pontja alapján nem vált szokásossá, így tisztán általános kifejezéssé sem.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o., magyar nyelvű különkiadás 17. fejezet, 1. kötet, 146. o.).